
Mae’r darnau sy’n cynnwys cyngor neu arweiniad mewn GLAS. Dylai ysgolion adolygu a diwygio cynnwys y cytundeb hwn i sicrhau ei fod yn gyson â’u polisi diogelwch ar-lein a pholisïau perthnasol eraill yr ysgol. 
Pwrpas y cytundeb defnydd derbyniol hwn yw sicrhau:
· y bydd pobl ifanc yn ddefnyddwyr cyfrifol ac yn aros yn ddiogel wrth ddefnyddio’r we a thechnolegau digidol eraill at ddefnydd addysgol, personol a hamdden. 
· bod systemau’r ysgol a’u defnyddwyr wedi eu gwarchod rhag camddefnydd damweiniol neu fwriadol a allai roi diogelwch y systemau yn y fantol a bod ganddynt fynediad da at dechnolegau digidol i’w cynorthwyo i ddysgu gan ddisgwyl, yn ei dro, bod y dysgwyr yn cytuno i fod yn ddefnyddwyr cyfrifol.

[bookmark: _Toc448745849][bookmark: _Toc448754165][bookmark: _Toc511315131][bookmark: _Toc25747658]Ffurflen Cytundeb Defnydd Derbyniol Dysgwr 
Cytunaf i ddefnyddio systemau digidol, dyfeisiau a gwasanaethau ar-lein yr ysgol yn gyfrifol i warchod fy niogelwch, diogelwch systemau’r ysgol, a phobl eraill.
Diogelwch Personol
· Bydd yr ysgol yn monitro fy nefnydd o’i systemau, dyfeisiau, gwasanaethau ar-lein a’i chyfathrebu digidol.
· Byddaf yn cadw fy enwau defnyddwyr a fy nghyfrineiriau’n ddiogel a phreifat. Os oes bygythiad i’w diogelwch, byddaf yn adrodd hyn neu’n eu newid yn syth.
· Byddaf ond yn rhannu gwybodaeth bersonol fel fy enw neu gyfeiriad, pan fo wir angen a gyda chaniatâd.
· Byddaf yn ofalus wrth gyfarfod â chysylltiadau ar-lein wyneb yn wyneb, a dim ond gydag oedolyn ymddiriedol mewn lle cyhoeddus.
· Byddaf yn cymryd cyfrifoldeb am fy ngweithredoedd ar-lein, ac yn blocio, adrodd neu ddod â sgwrs i ben lle bo angen.
· Byddaf yn rhannu lluniau ohonof fy hun dim ond pan fo’n ddiogel ac yn sicrhau bod y lluniau’n briodol a pharchus.
· Byddaf ond yn tynnu neu’n rhannu lluniau ohonof fy hun, neu eraill, yn fy nillad i gyd. Rwy’n deall y gall rhannu cynnwys noeth neu hanner noeth achosi trallod, fod yn anghyfreithlon ac arwain at erlyn / cofnod troseddol.
· Rwy’n deall y gellir copïo, newid (gan gynnwys defnyddio deallusrwydd artiffisial) delweddau a fideos a’u rhannu y tu hwnt i’m rheolaeth.
· Byddaf yn rhoi gwybod am ddeunydd neu negeseuon niweidiol neu annifyr neu unrhyw beth sy’n fy mhoeni neu’n fy ypsetio, i oedolyn ymddiriedol.

Parchu Gwaith a Gwybodaeth Pobl Eraill
· Byddaf yn gofyn am ganiatâd cyn defnyddio neu addasu gwaith rhywun arall.
· Byddaf yn gwirio gwybodaeth a welaf ar-lein, oherwydd nid yw bob amser efallai’n gywir neu’n wir.
· Byddaf ond yn defnyddio dulliau Deallusrwydd Artiffisial (AI) a gymeradwywyd gan yr ysgol gan sicrhau bod fy nefnydd yn foesegol, cyfreithlon a thryloyw.
· Byddaf yn gwirio cynnwys a gynhyrchir gan ddeallusrwydd artiffisial yn ofalus, gan gydnabod y gallai fod yn anghywir, yn gamarweiniol neu’n rhagfarnllyd, cyn ei ddefnyddio neu ei rannu.
· Pan fyddaf yn defnyddio deallusrwydd artiffisial cynhyrchiol i helpu i greu cynnwys digidol, byddaf yn sicrhau ei fod yn cael ei labelu felly.
· Byddaf yn osgoi lawrlwytho neu ddefnyddio deunydd gyda hawlfraint neu wedi’i warchod heb ganiatâd priodol.

Ymddwyn yn Gyfrifol Ar-lein
· Byddaf yn gwrtais a chyfrifol wrth gyfathrebu ag eraill. Ni ddefnyddiaf iaith gref, ymosodol neu amhriodol ac rwy’n deall y gallai fod gan bobl eraill farn wahanol. 
· Ni wnaf fwlio, harasio, bygwth, ypsetio neu’n gwneud hwyl am ben eraill. 
· Byddaf ond yn defnyddio llwyfannau neu feddalwedd a gymeradwywyd gan yr ysgol ac ni cheisiaf osgoi systemau hidlo / diogelwch. Os dof i wybod am ymgais o’r fath, byddaf yn adrodd hyn i oedolyn ymddiriedol. 
· Rwy’n deall y gall risgiau seiberddiogelwch gynnwys gwe-rwydo, sgamiau, cynnwys wedi’i gynhyrchu gan ddeallusrwydd artiffisial a negeseuon ffug. Byddaf yn meddwl yn ofalus cyn agor dolenni, rhannu gwybodaeth neu ymateb i geisiadau annisgwyl.
· Byddaf yn adrodd unrhyw ddifrod, bai neu ddiffyg gyda chyfarpar neu feddalwedd yn syth, sut bynnag y digwyddodd.
· Byddaf yn dilyn gofynion yr ysgol ar gyfer defnyddio ffonau symudol a dyfeisiau personol eraill ac yn parchu’r gofynion isafswm oedran ar gyfer cyfryngau cymdeithasol, apiau a gwasanaethau ar-lein.
· Rwy’n deall bod cyfyngiadau oed wedi’u cynllunio i helpu i amddiffyn plant a phobl ifanc. Os byddaf yn defnyddio gwasanaethau ar-lein, byddaf yn gwneud hynny’n ddiogel, yn gyfrifol ac yn unol â gofynion yr ysgol.
· Byddaf yn cydbwyso fy ngweithgareddau ar-lein ac all-lein i hybu ffordd iach o fyw.
· Byddaf yn diogelu fy enw da ar-lein ac enw da’r ysgol, ei staff, a dysgwyr eraill.
· Byddaf yn sicrhau bod fy ymddygiad yn adlewyrchu’n dda ar yr ysgol, o fewn a thu allan i leoliadau’r ysgol.
· Rwy’n deall y gallai rhai pobl ystyried rhai mathau o ymddygiad ar-lein i fod yn hwyl ond gall y canlyniadau fod yn ddifrifol – gan gynnwys tynnu (neu rannu) lluniau / fideos o staff, cwffio, dysgwyr mewn sefyllfaoedd a allai achosi embaras, neu greu cyfrifon ffug.
· Rwy’n gwybod fy mod i’n gallu siarad ag oedolyn rwy’n ymddiried ynddo os ydw i’n poeni am unrhyw beth rwy’n ei weld neu’n ei brofi ar-lein, hyd yn oed os ydw i’n meddwl fy mod i wedi torri un o’r rheolau hyn.

Canlyniadau Cam-ddefnyddio
· Rwy’n deall y gallai methu â dilyn y cytundeb hwn arwain at ganlyniadau, gan gynnwys colli mynediad at systemau’r ysgol, cadw ar ôl ysgol, atal dros dro, cysylltu â rhieni / gofalwyr, neu gynnwys yr heddlu mewn achosion difrifol.
Drwy ddilyn y canllawiau hyn, byddaf yn cyfrannu at amgylchedd ar-lein diogel, parchus a chynhyrchiol.
Rwyf wedi darllen a deall yr uchod ac yn cytuno i ddilyn y canllawiau hyn wrth:
· Ddefnyddio systemau a dyfeisiau’r ysgol (o fewn a thu allan i’r ysgol) 
· Defnyddio fy nyfeisiau fy hun yn yr ysgol (pan ganiateir hyn) 
· Defnyddio technolegau digidol y tu allan i’r ysgol mewn ffordd sy’n gysylltiedig â bod yn aelod o’r ysgol hon, e.e. cyfathrebu ag aelodau eraill o’r ysgol, agor a darllen e-byst a mynd ar wefan yr ysgol ayyb.

(Bydd angen i ysgolion benderfynu ydyn nhw angen i ddysgwyr lofnodi neu ond eu gwneud yn ymwybodol o ddefnydd derbyniol drwy raglenni addysg / codi ymwybyddiaeth). 

 Gwrthlofnod Rhiant / Gofalwr (dewisol)
Mater i ysgolion yw penderfynu a fydd angen i rieni / gofalwyr lofnodi’r cytundeb defnydd derbyniol rhiant / gofalwr (wele’r templed nes ymlaen yn y ddogfen hon). Mae hyn yn cynnwys nifer o ffurflenni caniatâd eraill (gan gynnwys lluniau digidol a fideo / caniatâd biometrig / caniatâd cyfrifiadura cwmwl). 
[bookmark: cysill]Yn hytrach, gallai rhai ysgolion benderfynu ychwanegu blwch gwrthlofnod rhiant / gofalwr at y cytundeb defnydd derbyniol dysgwr hwn. 

